Tu ne bi mogel več delati. Poglej te kratke hlače.
- Preveč stegen pokrivajo. - Ja.
Čeprav je zabavno poslušati zgodbe neobjavljenega pripovedovalca...
- To ni bilo potrebno. - Moram iti.
Moj nečak Hugo. Héctor.
- Protektor? - Tako je.
Kulsko.
Prav. Se vidimo na pogrebu.
Ja. Na pogrebu, seveda.
Hugo, še imava čas.
Še veliko zgodb o hotelu ti nisem povedal.
Hugo. Hugo. Ej, Hugo!
Nič na telefonu ni tako pomembno.
Si ga slišala, abuelita? Pravi, da nisi pomembna.
- Mama. Oprosti. - Máximo, sin moj.
- Lepo te je videti. - Enako, recimo, da te vidim.
Kako dolgo bo taka?
Ves čas. Sploh ne ve.
Zdravnik pravi, da po operaciji kolen ne morem na letalo.
- Ne, ne. Spet to dela. Hugo? - Ne...
- V nastavitvah izklopi filtre. - Kje so nastavitve? A pritisnem...
Nismo mi krivi.
Nismo odrasli ob tehnologiji kot ti. Kaj ti pomni kratica VHS?
Da je nekdo star.
Takrat je bila tehnologija preprostejša.
Menjava prizorov v filmih je bila klasična:
učinek urnega kazalca ali žaluzij.
To je bila tehnologija!
PRVI MEDNARODNI AVDIOVIZUALNI KONGRES
Moj prvi kongres na položaju pomočnika operativnega vodje. Bil sem navdušen.
Skrbel bom za največje ume tistega časa.
Nič me ni moglo ustaviti, dokler...
Gospa Davies.
Máximo.
- Motim? - Klepetava. Dulce mi je prinesla kavo.
- Upam, da ni goske. - Danes ne.
- Goske? - Ne bi razumel.
Gospa Davies, bi šla še enkrat skozi kongres?
Vesela sem, da si se oglasil. Z don Pablom
sva Dulce povišala v koordinatorko posebnih dogodkov. Prost si.
- Ampak... - Saj se že tako utapljaš v delu.
Rad se utapljam v delu. Da se le ne utopim.
Dulce je preveč nadarjena za bazen.
Poleg tega je prava strokovnjakinja za elektroniko.
Recimo, da sem goska za elektroniko.
Nova koordinatorka za dogodke je vdrla na moje področje.
Še polulala se bom.
Čas je bil, da se z Dulce pomeniva.
Prinašanje kave Diane in informiranje don Pabla je moje področje.
Torej ni prav, da pomagam šefoma?
Ne. Hočem reči ja. Ampak to je moja domena.
- Jaz se urim za operativnega vodjo. - Oprosti,
Ti je don Pablo obljubil ta položaj?
- Tega ni rekel. - Če se tako hitro počutiš ogroženega
zaradi uslužbenke, ki je začela delati pred dvema mesecema...
Potem mogoče nisi pravi za to delo.
Mogoče si samo klinčeva jokica kot vedno.
Nisem klinčeva jokica.
Veš, kako si jokal, ko te je pičila čebela?
- Sedem let sem imel. - Devet, pa cmera si bil.
Leta sem čakala na tako priložnost.
Naredila bom vse, da pridem na vrh.
Tudi lagala o tem, da se spoznam na elektroniko.
- Še telefona ne znam uporabljati. - Gospe Davies si se zlagala?
Rekla je, naj jo kličem Diane.
Pa tudi don Pablito mi jé iz roke.
Don Pablo! Živjo. Imate drugačne brke?
Tako elegantni so, skoraj aerodinamični.
Res sem jih pristrigel. Hvala, ker si opazila, Dulce.
- Res si sladka. - Dajte no.
Pravi šaljivec ste. Neverjetno.
Klinčeva jokica.
Don Pablo.
K sreči so se moji imeli bolje od mene.
Sara je vse poletje vadila z Estebanom za debatni turnir.
V prvem krogu je blestela.
Neobstoj opozicije v enostrankarskem sistemu
vodi v korupcijo in hudo zlorabo človekovih pravic.
Zato trdim,
da je mehiški demokratični proces zelo pomanjkljiv.
- Čas! - To je moja hči!
No, njena hči je.
Ker sva poročena, je tudi moja.
Si videla? Argument je podkrepila z dokazi.
Se potim? Zdi se mi, da se.
Zdi se mi kot prirejen prepir,
ampak vesela sem, da je Sara končno navdušena nad znanjem.
Oprostite. Opazila sva, da navijate.
- Oprostite, zaneslo me je. - Nič hudega.
Vprašati sva vas hotela, ali ste Esteban Navarro.
Je! Estebanator je! Vaša občudovalca sva.
Me veseli.
- Občudovalce imaš? - Kaj naj rečem.
Mogoče sem znan v debatnem krogu Acapulca.
V vsem Guerreru, ne samo v Acapulcu.
Nič čudnega, da je vaša hči pometla z najino.
- To je bila vaša hči? - Ja.
Upam, da je v redu.
Prosim vas, v čast ji je bilo, da jo je ponižala vaša učenka.
- Veselilo me je. - Enako.
Veselilo me je.
- Čestitam. - Hvala.
Vau.
Vau, Estebanator.
Greva kaj pojest pred naslednjim krogom?
Lahko izgubiva sedež ob odru.
Če bo Sara koga spravila v jok, bova videla solze.
To je samo zabava, tega ne jemlješ resno, ne?
Seveda ne.
DAJMO, SARA!
Hvala.
Héctor. Lahko neseš paket gospe Davies?
- Zaradi kongresa je veliko gostov. - Seveda, za Diane vse.
Hvala.
Kruta usoda je hotela, da je Lorena prosila Héctorja,
da Diane odnese šopek Alejandra Vere.
Izvoli.
So zame?
- Od g. Vere. - Za hip sem pomislila...
Če bi komu prinesel šopek, bi bil veliko večji.
Je sploh dovolj cvetov, da mu lahko rečemo šopek?
Samo prijateljski šopek je.
Med kolegi.
Uživaj v bornem šopku.
Živjo, Alejandro.
Veš, da mi ne bi smel pošiljati rož.
Ker sva sodelavca.
Ne razumem sporočila. Mogoče, če bi bilo v angleščini...
Ja, vem, da je španščina romantičen jezik...
Pijača ob petih? Nisem vedela, da si tu.
Premislila bom.
Adijo.
Héctor si je moral zbistriti glavo.
Šel je mimo piflarskih gostov na kongresu elektronike,
Diane in Vere pa si ni mogel izbiti iz glave.
- O čem premišljuješ? - Od kod si se vzel?
Prišel sem s plimo in z oseko bom odšel.
Ob petih, ko končam delo.
Chad, za reševalca iz vode potrebuješ urjenje.
Pri 16 sem opravil tečaj. Da bi laže dobil punce.
Zdaj vidim globlji pomen.
Kot reševalec rešuješ življenja.
Pomisli.
Vau. Zelo globoko.
- Mogoče je to najpomembnejša služba tu. - Potem se raje vrni na delo.
Saj ga opravljam.
Te vode so globoke. Ne bom dovolil, da se utopiš v obupu.
Vedel sem, da bo Memu težko,
ko mu bom povedal resnico o Dulce.
Memo, veš, da mi družina pomeni največ.
Rad bi bil iskren in te vprašal,
ali je mogoče, da je tvoja sestra...
Pošast? Vsekakor, ja.
- Tudi ti tako misliš? - Seveda, Dulce je grozna.
Delo sem ji priskrbel samo zato, ker je bilo za en dan.
In ker me je mama prisilila. S tem, ko smo jo vzeli za stalno,
sem v kokošnjak spustil lisico.
- Torej jo morava ustaviti, ne? - Ja.
- Mi boš pomagal, da se je znebimo? - Ne.
- Ta pogovor je kot ovinkasta cesta. - Ne morem delati proti družini.
Bratranec Felipe je izdal babičin recept za čilijevo omako.
Še zdaj ga niso našli.
- Kaj, če bi... - Ne povej mi.
Če bom kaj vedel, ji bom moral povedati.
- Bi ji res? Moj najboljši prijatelj si. - Ja, in zato bi se sovražil.
Ampak moja sestra je.
Ne morem je izdati, pa če si še tako želim.
Ne bi bilo prav.
- Pa mama bi me ubila. - Prav. Razumem.
- Ne bom te vpletal. - Dobro. Hvala.
Tega pogovora ni bilo.
Presneto, vedno se ujamem.
Živjo, Diane. Kaj delaš tu?
Prišla sem pogledat, kako gre najin posel.
- Odlično. Prodala sem pet večernih... - Krasno. Lahko govoriva kot ženski?
Prav. Maroška princesa je bila, ampak povej.
Med nama. Mogoče me nekdo zanima. Moški.
Težava je, da sva sodelavca.
Če ima kdo prakso s tem, si to ti.
- Zaradi mene in Máxima? - In Chada.
Spraševali smo se tudi, ali sta ali nista z Betom.
Nista.
Gre za to, da ne vem, ali bi šla v to.
Preveč tvegano je.
Kdaj prestopiti to mejo?
Iskreno? Takrat, ko ne moreš več čakati.
Ko so čustva premočna, da bi se jim upiral.
Ko bo tako, boš vedela.
Saj bereš špansko, ne?
Ja, berem in govorim materni jezik. Zakaj?
Bi mi prevedla?
- Pomagalo bi mi, da bi vedela. - Ni problem.
Princesa se je vrnila. Z mamo.
Torej s kraljico. Lahko to počaka?
Ja. Pomagaj visočanstvu.
Dobrodošli!
Dulce nisem zaupal.
Zato sem jo hotel imeti na očeh, dokler ne bi ugotovil, kako se je znebiti.
To je najnovejši kamkorder VHS, ki omogoča tudi predvajanje.
Z njim lahko snemaš kot Scorsese.
Marty priimek izgovarja kot Scorsese.
Nekaj ti bom pokazal.
- Kako dolgo mi slediš? - Zakaj se ti zdi, da ti sledim?
Tega nisem pričakoval.
Boš res napovedal vojno najljubši uslužbenki v Las Colinasu?
Ne bojim se te.
- Z igro nedolžnice me nisi preslepila. - Druge pa sem.
Tvoja beseda proti besedi prikupne angelske deklice.
Zato mi, če nimaš dokaza, nehaj težiti.
To so najnovejši mikrofoni.
Drobni so.
Baterija dela pet ur. Skriješ ga lahko kamorkoli.
Kamorkoli? Super.
Sara se je pripravljala na drugi krog, Esteban pa na pokol.
Tema naslednjega dvoboja je "zdravstveno varstvo za vse".
Sara bo uničila nasprotnico,
da bo potrebovala vso zdravstveno nego sveta. Boš?
Nasprotnica gdč. Gallardo je...
Aida?
Ne morem verjeti, da si tu. Zakaj mi nisi povedala?
Mogoče bi ti, če bi me poklicala.
Vidim, da ti najin poljub ni nič pomenil.
Ni tako. Dovoli, da razložim.
Tekmovalki, na svoje mesto.
Srečo ti želim, rabila jo boš.
Gdč. Gallardo, ker boste zagovarjali temo, boste začeli.
Vaš čas začne teči zdaj.
Gdč. Gallardo, čas teče.
Je pozabila?
Trdim, da je danes zdravstveno varstvo...
Potrebujemo ga vsi, če se hočemo
boriti, da bi imeli...
Ne bom te moril, reciva le, da jo je Aida povozila.
Nisem še doživel, da bi mama izgubila pri debati. Prav nadležno je.
Vem.
Aida jo je zmedla,
zato se je tvoji mami zatikalo.
In Aida jo je porazila.
Povedala bi še, da je moja nasprotnica pošast,
ki se poljublja z dekleti in jih ne pokliče.
Zato je nimam za dostojno človeško bitje.
Naj se cvre v peklu.
Prav, mogoče Aida tega ni rekla, si je pa mislila.
Kaj je bilo? Zavrgla si štipendijo.
Vseeno mi je. To je bila tvoja ideja.
Ne bi smela dovoliti, da me pregovoriš.
Memo, si videl Dulce?
- Zakaj? - Zaradi dela.
Ali kaj nameravaš?
- Rekel si, da nočeš vedeti. - Prav imaš.
Dobro, ker ti ne bom povedal.
- Ker bi ji moral povedati. - Si jo videl?
Nočem povedati.
- Potem sva opravila. - Ja.
- Lep dan. - Lep dan.
O ne.
Ne vem, kaj naj. Ves čas premišljujem... O neki ženski.
Nemočen sem. Lopatko.
Vsi smo kdaj nemočni. Samo izkoplji se iz tega.
Vedro.
- Gracias. - De nada.
Vau. Ta vrata delujejo?
Drobne ljudi iz mivke varujejo pred napadalci. Bum, bum!
- Kako to, da si tako dober v tem? - V Španiji imamo prave gradove.
Z očetom sva gradila njihove kopije iz mivke.
Svet se mi je zdel čaroben. Verjel sem v pravljice,
da se pogumni vitezi poročijo s kraljico.
Pa je pogumni vitez kraljico poslal v naročje bogatega kralja,
ki ji podarja vrtnice in jo vozi na izlete s trapastim helikopterjem.
So imeli v starih časih helikopterje?
Kaj? Ne.
Res nisi... Zberi se, Chad.
Poanta je, da resnično življenje ni tako čarobno, kot sem mislil.
Mogoče pa pravljično življenje ni za take, kot sem jaz.
Ali pa se tvoja pravljica še ni končala.
Še školjk rabim.
Vem, da ne bi smel nahruliti Sare.
To je bila ena najinih boljših tem, najina priložnost.
Kako misliš "najinih"?
- Njenih tem. - Pa "najina" priložnost?
O ne. Preveč sem padel noter, ne?
Majico si dal delati.
Dve.
Neverjetno.
Dobro pri starševstvu je to,
da imaš vedno priložnost, da popraviš stvari.
- S pametno žensko sem se poročil. - O tem ne bom debatirala.
Mi pomagaš govoriti z njo?
Mislim, da bo moral Estebanator to urediti sam.
Pojdi.
- Vrnil se bom. - Srečno.
Menda me iščeš.
- Živjo, Dulce. - Oprosti, Máximo. Prisilila me je.
Si res mislil, da me boš ukanil?
- Memo, kako si mogel? - Moj brat je mevža.
- Ej! - Ti si neumen, da si mu zaupal.
Spregledali te bodo. Ne moreš jih večno vleči za nos.
Pa jih lahko.
Veš, koliko dolgočasnih kav sem morala spiti z Diane,
da sem prišla tako daleč? In prenašati šale o goseh.
Pa nobena ni bila smešna.
Ampak tega ne bo vedela.
Ker bosta z don Pablom videla samo to, kar hočem:
prijazno, nedolžno in sladko Dulce.
Máximo. V kot me je stisnila. V moji pisarni.
Ta še nikoli ni bila tako majhna. Zakaj se smejiš?
- Si vse posnel? - Vsako besedo.
Zelo kakovostna slika.
- Neverjetno. - Hvala, Beto.
Hvala tebi. Dulce je zlobna.
Limetine krhlje meče vame, ko delam.
Hotel si, da vidim mikrofon.
- Vedel si, da jo bom moral opozoriti. - Imam vse dokaze, da jo odpustijo.
- Kako si mogel? - Po pravilih sem se ravnal.
Nisem ti razkril načrta.
- To si hotel. - Ampak izkoristil si me.
Obljubil si, da me ne boš vpletal v to.
Pa si me uporabil za vabo za svojo igrico.
Tak si kot Dulce.
Še hujši. Ona se ne pretvarja, da me ima rada.
O ne. Padel bom.
Padel bom. Padel...
Se bomo vsaj izognili prometu na poti domov.
- Vse sem uničila. - Ne, nisi.
Ne bi smel tako pritiskati nate.
Del mene se je vedno spraševal, kaj bi bilo, če bi debatiral do konca.
Zakaj nisi?
Zaradi mame.
Hotela je, da ostanem v Acapulcu.
Bala se me je poslati v svet. Mogoče sem se bal tudi sam.
Mama je prepričljiva. Enkrat me je prepričala, da ne maram sladoleda.
Sladoled obožuješ.
- Žal mi je. - Ja.
Sara, ker je to moja strast, ni nujno, da je tudi tvoja.
Rad te imam in te podpiram. Tudi če nočeš premagati vseh v Guerreru.
Prosim, sedite.
Začela se bo zadnja debata. Bi jo gledala?
Sara je nazadnje videla Aido v taksiju
in upala, da ju bo usoda spet povezala.
Zdaj je bila na odru in na dosegu roke.
Ne. Gremo domov.
Spomladi je še eno tekmovanje. Lahko bi bilo zabavno.
Še posebej če bo moj mentor Estebanator.
Danes sem dal tri avtograme.
Nekdo me je vprašal, koliko ti plačujem.
Tvoj učitelj bom, ti pa moja varovanka.
Pravljica se mi mogoče ne bo uresničila, imam pa vsaj to.
Moj mi ni uspel.
- Iskreno povej, kaj vidiš. - Iskreno?
Joške. Dva joška vidim.
Jaz pa otroka, ki ni imel očeta, s katerim bi delal gradove. Ali drugo.
Še vedno vidim joške.
Različne službe sem poskusil, da bi se našel.
Pa še vedno nekaj manjka. Zdi se mi, da oče.
Sprehoditi se moram.
Na pomoč! Na pomoč!
Chad, še vedno si v službi! Chad!
Že grem!
Prevedla sem. Zelo lepo je.
Hvala, Julia. Upam, da bo to ostalo med nama.
Julia je imela prav. Ko veš, veš.
Ko je Diane prebrala besedilo, je vedela.
Čakaj malo. Diane je šla iz Las Colinasa in tekla po plaži,
da bi se vrnila v Las Colinas?
Prav. Mogoče sem si vzel malo pesniške svobode. Kaj pa naj rečem?
Da je hitela skozi hotel?
- Ja. - Prav.
Hitela je skozi hotel.
Molči, to moram povedati.
Ko pomislim nate, mi gre na bruhanje.
Ker me je groza ob misli na to, da sem ranljiva.
Zdaj ko sem prebrala tvoje besede, ne morem več zanikati čustev.
Mislim, da bi morala biti skupaj. Morala sem ti povedati,
preden končaš službo.
- Héctor? - Héctor.
Diane je uživala v Verovi pozornosti
in je to izkoristila za krepitev poslovnega odnosa.
Ampak ves čas je mislila na Héctorja.
Zaslužiš si, da te častijo kot kraljico. Iz rožnatega gradu je rešil lepo kraljico.
Ta tvoja plat mi je všeč. Simpatična je.
Mislim, da manjka stran.
Razumela bom, če rabiš čas...
Niti besede, Paco.
- Kaj je to? - Midva. Prvi dan v Las Colinasu.
Še Lorenine slike nimaš na mizi.
Noče. Pravi, da je čudna na fotografijah. Noro.
Ampak tole! To je bil najlepši dan v mojem življenju.
Tudi v mojem.
Máximo, ki sem ga poznal, ne bi naredil tega.
Ni bil tak.
Vem.
Oprosti. Ne bi te smel siliti, da izbiraš med prijateljem in družino.
- Mislil sem, da sva oboje. - Saj sva.
Če ne bi bilo tebe, ne bi bil v Las Colinasu.
Na avtobusni remizi bi pobiral vozovnice.
Končal sem z umazanimi igricami. Premagal jo bom na pošten način.
Res so trpežne. VHS-kasete bodo večne.
Prav. To je bilo dobro, priznam.
Rajši pojdiva.
Lahko ti razkažem hotel.
- Nisem ti še pokazal Okna na morje. - Menda so ga podrli.
- Pa slap ob bazenu? - Zdaj je samo zid.
Pa smetnjaki, pri katerih sva se poljubljala z Julio?
Nočem gledati smeti.
Vem, da zavlačuješ. Ampak čas je, da greva na pogreb.
Prav imaš.
Prav.
Narediva še en krog, preden greva.
Ni hujšega, kot če prideš prvi na pogreb.
Daj no, stric. Nimaš se česa bati.
Diane?
- Nisi mi povedal, da je umrla. - Nisem vedel.
Ne, ne. Moja kraljica je živa in zdrava.
V Fort Lauderdalu nastopa v muzikalu. Zelo obžaluje, da ne more priti.
Ampak, saj vesta, oder je oder.
Veliko sem plačal za to.
Lahko mi rečeta Héctor, kipov erektor.
- Se vidimo tam. - Ja.
- O bog. Kako bom to preživel? - Skupaj bova.
Memo.
Vesel sem, da te vidim.
Bi šel res rad tja z izobčencem ob sebi?
Ne, ampak drugega mi ne preostane. Družina sva.
Gremo.
Prevedla Lorena Dobrila